Proiect

privind modificarea Regulamentului cu privire la selectarea
și achiziția manualelor școlare, aprobat prin Ordinul
Ministrului Educației și Cercetării nr. 300/2022

În temeiul art.41 alin.(1) din Codul educației al Republicii Moldova nr.152/2014 (Monitorul Oficial al Republicii Moldova, 2014, nr. 319-324, art.634), cu modificările ulterioare, precum și în scopul aducerii în concordanță cu prevederile Legii nr. 325/2025 privind achizițiile publice,
ORDON:
1. Regulamentul cu privire la selectarea și achiziția manualelor școlare, aprobat prin Ordinul Ministrului Educației și Cercetării nr. 300/2022 (Monitorul Oficial al Republicii Moldova, 2022, nr. 135-140, art. 514), cu modificările ulterioare, se modifică după cum urmează:
1) pe tot parcursul textului, textul „Legea nr. 131/2015 privind achizițiile publice”, la orice formă gramaticală, se substituie cu textul „Legea nr. 325/2025 privind achizițiile publice”, la forma gramaticală corespunzătoare;
2) la punctul 4:
la litera b), după textul „documentația de atribuire” se introduce textul „ , dar nu mai târziu de 60 de zile de la anunțarea procedurii de achiziție publică”;
la litera d), cuvântul „teremen” se substituie cu cuvântul „termen”;
se completează cu litera d¹) cu următorul cuprins:
„d¹) prezentarea, după caz, de către operatorii economici, la decizia acestora, în termen de cel mult 100 de zile de la data deschiderii ofertelor, a 25% din conținutul proiectului de manual pentru a obține recomandările evaluatorilor care să contribuie la îmbunătățirea calității acestora;”;
litera e) va avea următorul cuprins:
„e) prezentarea în forma și în termenul precizat prin documentația de atribuire, dar nu mai târziu de 210 zile de la deschiderea ofertelor, a proiectelor de manual;”;
se completează cu literele j¹) și k¹) cu următorul cuprins:
„j¹) pilotarea, la decizia CNAM, a proiectului de manual câștigător în instituțiile de învățământ;
k¹) consultarea publică, avizarea/expertizarea tematică (inclusiv caracterul nediscriminatoriu, implementarea noilor educații la disciplină etc.), la decizia CNAM, de către experți naționali sau internaționali, comisii metodice din instituțiile de învățământ, consiliul elevilor, comitete părintești etc. a proiectului de manual câștigător.”;
3) la punctul 6:
în partea introductivă, textul „în fiecare dintre” se substituie cu textul „în una sau mai multe dintre”;
la litera b), textul „ , structură subordonată Ministerului” se substituie cu textul „/platformei dedicate a Ministerului”;
se completează cu litera c) cu următorul cuprins:
„c) manuscris cu drepturi de traducere, adaptare, reproducere, distribuire, închiriere, împrumut, comunicare publică, punere la dispoziția publicului, realizare de opere/manuale școlare derivate.”;
4) la punctul 10, textul „de conținut a unui manual” se substituie cu textul „de conținut ale unui manual”, iar după cuvântul „lichidarea” se introduce textul „în termeni proximi”;
5) denumirea Capitolului II va avea următorul cuprins:
„Statutul, structura și atribuțiile Consiliului Național pentru Aprobarea Manualelor”;
6) punctul 15 va avea următorul cuprins:
„15. CNAM se constituie prin ordinul ministrului educației și cercetării și este compus din 13 persoane: un reprezentant al conducerii Ministerului care va exercita și funcția de Președinte al CNAM, un funcționar din cadrul Ministerului care va exercita funcția de secretar al CNAM, un funcționar din cadrul subdiviziunii Ministerului responsabile de politicile curriculare în învățământul general, un reprezentant din cadrul subdiviziunii Ministerului cu competențe în domeniul juridic, reprezentantul Fondului special pentru manuale, câte un cadru didactic (preferabil coordonatorul unui grup de lucru de elaborare a curricula în vigoare) de la fiecare arie curriculară: Educație lingvistică; Educație pentru științe și matematică; Educație pentru identitate, cetățenie democratică și drepturile omului; Educație pentru arte, tehnologii și sport; Învățământ primar, un specialist în metodologie didactică, un specialist în egalitate și incluziune și un psiholog.”;
7) punctul 16 se abrogă;
8) la punctul 18:
se completează cu literele e¹) și e²) cu următorul cuprins:
„e¹) decide asupra necesității/posibilității pilotării proiectului de manual câștigător în instituțiile de învățământ;
e²) decide asupra necesității avizării/expertizării tematice conform pct. 4 lit. k¹) și propune lista expertizelor necesare;”;
litera f) va avea următorul cuprins:
„f) organizează consultarea publică cu părțile interesate (elevi, cadre didactice, persoane cu competențe în domeniul disciplinelor școlare);”;
se completează cu litera f¹) cu următorul cuprins:
„f¹) recomandă proiectele de manuale pentru acordarea avizului «Bun de tipar»;”;
9) la punctul 20, textul „pct.18 lit. d)-f)” se substituie cu textul „pct. 18 lit. d)-f¹)”;
10) la punctul 23:
la litera b), textul „la disciplina” se substituie cu textul „conexă disciplinei”;
la litera c), textul „cadru didactic” se substituie cu textul „cadru didactic/științifico-didactic”;
literele e), g) și h) se abrogă;
11) la punctul 25, literele d)-g) se substituie cu literele d)-i) cu următorul cuprins:
„d) confirmarea activității didactice sau științifico-didactice, prevăzute la pct. 23 lit. b);
e) confirmarea experienței de cel puțin 5 ani de activitate, prevăzute la pct. 23 lit. c);
f) dacă este cazul, copia certificatului de grad didactic;
g) dacă este cazul, copia diplomei de doctor/doctor habilitat;
h) dacă este cazul, copia atestatului de conferențiar/profesor universitar;
i) alte certificate relevante.”;
12) la punctul 30, după textul „lista evaluatorilor selectați” se introduce textul „ , inclusiv coordonatorul grupului de evaluatori”;
13) la punctul 31, textul „din baza de date a evaluatorilor aprobată de Minister” se exclude;
14) la punctul 35, cuvântul „păstraeză” se substituie cu cuvântul „păstrează”;
15) punctul 37 va avea următorul cuprins:
„37. Evaluatorii selectați semnează un contract de prestări servicii pe perioadă determinată. Remunerarea serviciilor de evaluare a proiectelor de manuale se efectuează în conformitate cu prevederile pct. 9¹ din Hotărârea Guvernului nr. 876/2015, cu modificările ulterioare, în baza ordinului ministrului educației și cercetării. Coordonatorul grupului de evaluatori este remunerat suplimentar pentru evaluarea repetată a manualului desemnat câștigător. Mijloacele financiare se alocă doar în urma prezentării, de către evaluatori, a documentației de predare a serviciilor conform cerințelor stipulate în contractele de prestări servicii.”;
16) la punctul 41:
la litera c), după cuvântul „evaluatori” se introduce textul „ , experți și participanții la consultarea publică a proiectului de manual, conform pct. 4 lit. k¹)”;
la litera d), semnul „.” se substituie cu semnul „;”;
se completează cu litera e) cu următorul cuprins:
„e) mediază ședințele comune ale grupului de evaluatori și ale autorilor proiectului de manual pentru clarificarea aspectelor divergente în vederea atribuirii avizului «Bun de tipar».”;
17) punctul 42 va avea următorul cuprins:
„42. Până la demararea activităților de evaluare a proiectelor de manuale, Ministerul organizează instruirea obligatorie a evaluatorilor referitor la criteriile și descriptorii propuși, întocmirea rapoartelor și, după caz, asupra noilor concepte curriculare.”;
18) la punctul 43 litera a), textul „se sigilează în plic și se prezintă CNAM-ului” se substituie cu textul „se prezintă CNAM-ului în plic sigilat sau prin intermediul sistemului electronic securizat”;
19) punctul 44 se completează în final cu textul „sau după inițierea procedurii de rezoluțiune a contractului de achiziții publice”;
20) punctul 45 se completează în final cu textul „la propunerea CNAM”;
21) la punctul 60, literele b), f) și g) vor avea următorul cuprins:
„b) caracterul inclusiv și nediscriminatoriu;”;
„f) interdisciplinaritate, competențe transversale și noile educații;”;
„g) valoarea pedagogică a designului și a elementelor vizuale, contribuția designului la eficiența învățării;”;
22) la punctul 69, textul „Evaluarea calității proiectelor de manuale se inițiază” se substituie cu textul „Evaluarea componentei «Calitatea ofertei» se inițiază”;
23) se completează cu punctul 69¹ cu următorul cuprins:
„69¹. Operatorii economici pot prezenta 25% din conținutul proiectului de manual până la expirarea a 100 de zile de la data deschiderii ofertelor pentru a obține recomandările evaluatorilor care să contribuie la îmbunătățirea calității acestora.”;
24) la punctul 70, textul „prin act de predare-primire” se exclude;
25) punctul 71 va avea următorul cuprins:
„71. Fișele de evaluare completate sunt deschise în cadrul ședinței CNAM. În baza punctajelor acordate, membrii CNAM completează Fișa de totalizare a rezultatelor evaluării grupului de evaluatori, conform Anexei nr. 4. În cazul în care se constată diferențe mai mari de 15 puncte între punctajele individuale acordate de evaluatori pentru proiectul de manual, CNAM solicită coordonatorului, în termen de trei zile lucrătoare, să întrunească evaluatorii și să analizeze aspectele divergente. Rolul coordonatorului este unul de mediere, rezultatele evaluării fiind individuale. Desfășurarea ședinței se documentează prin proces-verbal, cu constatarea cauzelor divergențelor de punctaj. Fișa de evaluare prezentată repetat va fi însoțită de explicații cu privire la modificarea punctajului.”;
26) punctul 72 va avea următorul cuprins:
„72. Proiectele de manuale care în urma evaluării s-a constatat că nu corespund prevederilor curriculumului, conform criteriului I al grilei din Fișa de evaluare, au acumulat mai puțin de 80% din punctajul maximal posibil, conform criteriilor II-IX, au acumulat mai puțin de 8 puncte la Criteriul II «Caracterul inclusiv și nediscriminatoriu», mai puțin de 16 puncte la Criteriul III «Corectitudinea metodico-științifică a conținutului», mai puțin de 17 puncte la Criteriul IV «Orientarea metodologică și organizarea procesului de predare-învățare-evaluare» sau mai puțin de 8 puncte la Criteriul IX «Corectitudinea lingvistică și accesibilitatea limbajului» ale grilei din Fișa de evaluare (calculate ca medie aritmetică a punctajelor acordate de grupul de evaluatori), la propunerea CNAM sunt declarate neconforme și nu sunt evaluate la factorul de evaluare «Prețul ofertei».”;
27) punctul 73 va avea următorul cuprins:
„73. Proiectele de manual, conținutul cărora corespunde cu prevederile curriculumului, care au acumulat 80% și mai mult din punctajul maximal posibil pentru factorul de evaluare «Calitatea ofertei», au acumulat minimum 8 puncte la Criteriul II «Caracterul inclusiv și nediscriminatoriu», minimum 16 puncte la Criteriul III «Corectitudinea metodico-științifică a conținutului», minimum 17 puncte la Criteriul IV «Orientarea metodologică și organizarea procesului de predare-învățare-evaluare» și minimum 8 puncte la Criteriul IX «Corectitudinea lingvistică și accesibilitatea limbajului» ale grilei din Fișa de evaluare (calculate ca medie aritmetică a punctajelor acordate de grupul de evaluatori), la propunerea CNAM sunt admise la evaluarea factorului de evaluare «Prețul ofertei».”;
28) la punctul 76, cifrele „0,7” și „0,3” se substituie cu cifrele „0,9” și, respectiv, „0,1”;
29) se completează cu punctele 82¹-82³ cu următorul cuprins:
„82¹. Proiectul de manual care a acumulat cel mai mare Punctaj (ofertă) este consultat public și, după caz, avizat/expertizat conform prevederilor pct. 4 lit. k¹).
82². Lista experților implicați conform pct. 4 lit. k¹) este aprobată, în baza propunerilor CNAM, prin ordin al ministrului educației și cercetării.
82³. Experții selectați semnează un contract de prestări servicii pe perioadă determinată. Remunerarea serviciilor de expertizare a proiectelor de manuale se efectuează în conformitate cu prevederile pct. 9¹ din Hotărârea Guvernului nr. 876/2015, cu modificările ulterioare, în baza ordinului ministrului educației și cercetării. Mijloacele financiare se alocă doar în urma prezentării, de către experți, a documentației de predare a serviciilor conform cerințelor stipulate în contractele de prestări servicii.”;
30) punctul 83 va avea următorul cuprins:
„83. Ofertantul care a acumulat cel mai mare Punctaj (ofertă) are obligația de a ameliora manuscrisul, în termen de douăzeci de zile lucrătoare, ținând cont de recomandările semnalate de către evaluatori, de către experți și de către CNAM, și de a depune proiectul de manual cu corectările/redactările efectuate și tabelul de divergențe referitor la recomandările evaluatorilor, experților și ale CNAM.”;
31) la punctul 84, textul „trei zile lucrătoare” se substituie cu textul „cinci zile lucrătoare”, textul „recomandărilor evaluatorilor” se substituie cu cuvântul „recomandărilor”, iar textul „propuneri pentru avizul” se substituie cu textul „propuneri cu privire la atribuirea avizului”;
32) la punctul 87, după textul „calitatea traducerii” se introduce cuvântul „manualului”;
33) Anexa nr. 1 la Regulament se expune în redacție nouă, conform anexei nr. 1 la prezentul ordin;
34) Anexa nr. 2 la Regulament se expune în redacție nouă, conform anexei nr. 2 la prezentul ordin;
35) la Anexa nr. 3:
textul „sursa Ministerului Educației și Cercetării” se substituie cu textul „sursele financiare ale Ministerului Educației și Cercetării/Fondului special pentru manuale”;
textul „Curriculumului la disciplină” se substituie cu textul „Curriculumului Național la disciplină”.
2. Prezentul ordin intră în vigoare la data publicării în Monitorul Oficial al Republicii Moldova.


Ministru							Dan PERCIUN




















Ex: A.Prisăcaru, 022-232785





Anexa nr. 1
la Regulamentul cu privire la selectarea și achiziția manualelor școlare




ANGAJAMENT DE CONFIDENȚIALITATE, IMPARȚIALITATE ȘI ASUMARE A RESPONSABILITĂȚII

(Formular-tip)

Subsemnatul/a, 				 având funcția de				,
posesor al buletinului de identitate nr.	, eliberat de.	, la data de
__________, codul personal	, declar pe propria răspundere că:
· sunt la curent cu toate prevederile Regulamentului cu privire la selectarea și achiziția manualelor școlare și nu am nici un conflict de interese în desfășurarea evaluării proiectelor de manuale la disciplina ____________________________;
· nu voi divulga sub nici o formă informații legate de procesul de evaluare a proiectelor de manuale, informații de natură să atragă avantaje necuvenite din activitatea pe care o desfășor sau care să aducă prejudicii imaginii Ministerului Educației și Cercetării;
· sunt de acord să îmi îndeplinesc toate sarcinile de lucru primite, respectând termenele stabilite, și mă angajez că nu voi face publice detalii asupra activității desfășurate în cadrul procesului de evaluare a proiectelor de manuale și nu voi publica nici un document de lucru parțial/integral specific acestei activități.

Sunt conștient/ă că, în cazul în care voi încălca prevederile normative privind protecția informațiilor clasificate, voi răspunde, contravențional, disciplinar, material, civil ori penal, în raport cu natura faptei.




Data							Semnătura 




Anexa nr. 2
la Regulamentul cu privire la selectarea și achiziția manualelor școlare


Fișa-tip de evaluare a ofertelor de manuale propuse pentru concurs

	Numele și prenumele evaluatorului
	

	Gradul didactic
	

	Instituția de învățământ
	

	Codul proiectului de manual / ofertei
	

	Disciplina
	

	Clasa
	



Criteriul I. Corespunderea conținutului proiectului de manual cu prevederile curriculumului
	Descriptori:
	Indicatori 

	I.1  Proiectul de manual acoperă integral unitățile de conținut prevăzute de curriculumul disciplinei pentru clasa respectivă, fără omisiuni și fără a depăși cadrul curricular, conținuturile fiind corelate cu unitățile de competențe și cu rezultatele învățării vizate. 
	Da/Nu — verificat prin matricea de corelare curriculum–manual.
Calificativul „DA” se acordă numai dacă sunt îndeplinite, cumulativ, următoarele condiții:
a) 100% dintre unitățile de conținut prevăzute de curriculum sunt prezente în proiectul de manual;
b) cel puțin 95% dintre unitățile de competențe prevăzute de curriculum sunt acoperite;
c) cel puțin 95% dintre rezultatele învățării prevăzute de curriculum sunt acoperite;
d) manualul nu conține conținuturi din afara curriculumului.
Dacă cel puțin o condiție nu este îndeplinită, se acordă calificativul „NU”.



[bookmark: _Hlk233650940]Matricea de corelare curriculum–manual
	Unitatea de conținut conform curriculum-ului
	Localizare în manual (temă/ pagina) 
	Unități de competențe + Acoperire 
(Da /Nu)
	Rezultatele învățării + Acoperire 
(Da /Nu)
	Comentarii/ Argumente

	UNITATEA DE ÎNVĂȚARE 1:  ……………………………

	 
	 
	 
 
 
 
	 
 
 
 
	 
 
 
 
 
 
 
 

	 
	 
	
	
	

	 
	 
	
	
	

	 
	 
	
	
	

	UNITATEA DE ÎNVĂȚARE 2:  ………………………………………

	 
	 
	 
 
 
 
	 
 
 
 
	 
 
 
 
 
 
 
 

	 
	 
	
	
	

	 
	 
	
	
	

	 
	 
	
	
	

	Număr total conform curriculum-ului
	Număr total acoperite în proiectul de manual
	Număr total conform curriculum-ului
	Număr total acoperite în proiectul de manual
	

	
	
	
	
	


Mod de completare: pentru fiecare unitate de învățare, listați câte un rând per unitate de conținut din curriculum, indicați competențele și rezultatele corelate, localizarea în manual (tema + pagina), apoi verdictul de acoperire pentru fiecare unitate de competență și fiecare rezultat al învățării. Adăugați rânduri/blocuri câte sunt necesare.
Criteriul II.  Caracterul inclusiv și nediscriminatoriu 
	Descriptori:
	Punctaj
	Prag minim de trecere

	II.1 Proiectul de manual școlar respectă și promovează principiile echității, diversității, incluziunii și nondiscriminării indiferent de rasă, culoare, naţionalitate, origine etnică, socială, națională și statut social, limbă, religie sau convingeri, sex, identitate de gen și orientare sexuală, vârstă, statut matrimonial, dizabilitate, stare de sănătate și statut HIV, opinii politice sau orice alte opinii, avere, naștere, sau orice alt criteriu, evitând stereotipurile și reprezentările discriminatorii.
	5
	

	II.2 Proiectul de manual nu conține informații care aduc atingere identității și valorilor naționale, elemente rasiste, xenofobe sau de promovare a ideologiei național-extremiste.
	3
	

	II.3 Informația transmisă prin text, imagini, hărți, grafice, tabele, diagrame, simboluri respectă echilibrul de gen.
	2
	

	Total
	10
	8



	Pagina
	Observații/Comentarii/Argumente/ Recomandări

	
	

	
	



[bookmark: _Hlk231726659]Criteriul III: Corectitudinea metodico-științifică a conținutului 
	Descriptori:
	Punctaj
	Prag minim de trecere

	III.1 Proiectul de manual prezintă informații veridice/ corecte din punct de vedere științific.
	5
	

	III.2 Noțiunile, faptele și legitățile sunt prezentare logic, gradual, accesibil, și adecvat particularităților de vârstă ale elevilor.
	5
	

	III.3 Proiectul de manual prezintă informaţii ştiinţifice actuale și relevante.
	5
	

	III.4 Informațiile transmise prin text/ imagini/ hărți/ tabele/ diagrame/ simboluri suport etc. corespund cu sarcinile și/sau cu explicațiile corespunzătoare.  
	3
	

	III.5 Metodele și instrumentele de evaluare propuse sunt corecte din punct de vedere științific și didactic, adaptate la obiectivele/conținuturile/ competențele disciplinei, precum și la vârsta elevilor. 
	3
	

	Total
	21
	16



	Pagina
	Observații/Comentarii/Argumente/ Recomandări

	
	

	
	


[bookmark: _Hlk231726943]
Criteriul IV: Orientarea metodologică și organizarea procesului de predare-învățare-evaluare 
	Descriptori:
	Punctaj
	Prag minim de trecere

	IV.1 Conținutul informațional, activitățile și sarcinile de învățare permit formarea unităților de competențe la disciplină în vederea atingerii finalităților educaționale urmărite.
	5
	

	IV.2 Conținutul informațional, activitățile și sarcinile de învățare sunt prezentate echilibrat permițând studiul individual şi învăţarea formativă,  contribuie la formarea competenţelor, valorilor și atitudinilor (dezvoltă capacităţi cognitive: cunoaștere și înțelegere, aplicare și operare, sinteză și integrare).
	3
	

	IV.3 Proiectul de manual conține activități și sarcini de analiză, argumentare, rezolvare de probleme, investigație și reflecție care stimulează curiozitatea, gândirea critică și creativă, inclusiv reflecția etică, analiza informației și luarea deciziilor.
	3
	

	IV.4 Proiectul de manual oferă posibilități de valorificare a unor moduri variate de învățare (individual, în grup, în perechi).
	2
	

	IV.5 Proiectul de manual integrează mecanisme variate de evaluare formativă și sumativă, corelate cu obiectivele de învățare și competențele vizate, prin itemi și sarcini gradate, întrebări de verificare, activități de reflecție, autoevaluare, evaluare reciprocă, feedback orientativ, precum și probe de consolidare și evaluare, care permit monitorizarea progresului elevului și sprijină îmbunătățirea învățării.
	3
	

	IV.6 Activitățile de predare-învățare-evaluare sunt distribuite echilibrat, sunt relevante, includ contexte autentice, stimulează motivația și interesul pentru aplicarea cunoștințelor în viața cotidiană.   
	2 
	

	IV.7 Informațiile/conținuturile din proiectul de manual asigură o dozare echilibrată a conținuturilor și sarcinilor, adecvată timpului estimat de învățare.
	2
	

	IV.8 Proiectul de manual include strategii de accesibilizare și diferențiere a învățării, adaptate diversității elevilor și particularităților de vârstă, prin sarcini diferențiate, niveluri variate de complexitate, care facilitează participarea și progresul în învățare.
	2
	

	Total
	22
	17



	Pagina
	Observații/Comentarii/Argumente/ Recomandări

	
	

	
	



Criteriul V: Structurarea conținutului 
	Descriptori:
	Punctaj
	Prag minim de trecere

	V.1 Prezentarea conținutului informațional este realizată gradual ca dificultate, se respectă consecvența și structurarea logică, formând o concepție unitară.
	3
	

	V.2 Informațiile/conținuturile din proiectul de manual sunt expuse coerent și au un volum corespunzător vârstei.
	5
	

	V.3 Modul de organizare al temelor/conținuturilor proiectului de manual respectă logica internă a disciplinei, este antrenant și contribuie la formarea competențelor specifice și generale.
	3
	

	Total
	11
	-



	Pagina

[bookmark: _Hlk231728806]Criteriul VI: Interdisciplinaritate, competențe transversale și noile educații 
	Descriptori:
	Punctaj
	Prag minim de trecere

	VI.1 Proiectul de manual conține activități și sarcini de învățare, care stabilesc conexiuni relevante între disciplina studiată și alte discipline școlare, facilitând integrarea și aplicarea cunoștințelor în contexte interdisciplinare și situații autentice de viață.
	3
	

	VI.2 Proiectul de manual include diverse activități creative și inovative care stimulează gândirea critică, investigarea, rezolvarea de probleme și aplicarea practică a cunoștințelor în contexte STEM/STEAM.
	3
	

	VI.3 Proiectul de manual integrează relevant, echilibrat și adecvat disciplinei și particularităților de vârstă elemente ale noilor educații (educație pentru media, sănătate și bunăstare, pace, dezvoltare durabilă, egalitate și incluziune, cetățenie democratică, valori, competențe digitale și inteligență artificială, educație financiară etc), prin conținuturi, exemple, situații-problemă, studii de caz și sarcini de învățare care dezvoltă competențe transversale, gândire critică, responsabilitate socială și comportamente sustenabile.
	3
	

	Total
	9
	-

[bookmark: _Hlk231728837]Criteriul VII: Valoarea pedagogică a designului și a elementelor vizuale, contribuția designului la eficiența învățării
	Descriptori:
	Punctaj
	Prag minim de trecere

	VII.1 Proiectul de manual utilizează elemente vizuale (imagini, scheme, hărți, grafice, diagrame, simboluri etc.) relevante și corelate cu conținuturile curriculare
	2
	

	VII.2 Organizarea vizuală a conținutului (culori, marcaje, chenare, evidențieri, structurare pe secțiuni) facilitează orientarea elevului, înțelegerea și învățarea progresivă.
	2
	

	VII.3 Designul și ilustrațiile contribuie la motivarea elevilor, susțin interesul pentru învățare și sunt adecvate particularităților de vârstă.
	2
	

	VII.4  Există un echilibru funcțional între text și elementele vizuale, evitând supraîncărcarea cognitivă și facilitând accesibilitatea conținutului.
	2
	

	Total
	8
	-

Criteriul VIII: Calitatea tehnoredactării
	Descriptori:
	Pondere
	Prag minim de trecere

	VIII.1 Conținutul este redactat lizibil și accesibil, cu fonturi, corpuri de literă, spațiere și contrastul text–fundal adecvate particularităților de vârstă ale elevilor, care sprijină inclusiv elevii cu dificultăți de citire sau cerințe educaționale speciale — prin fonturi prietenoase cu dislexia, evitarea amplasării textului peste imagini ori fundaluri care împiedică citirea.
	2
	

	VIII.2 Titlurile, subtitlurile, capitolele, exercițiile și celelalte componente sunt structurate și ierarhizate vizual clar, într-o organizare consecventă care facilitează orientarea și navigarea în manual.
	2
	

	VIII.3 Numerotarea paginilor, capitolelor, unităților de învățare și exercițiilor este clară, coerentă și consecventă.
	
2
	

	VIII.4 Manualul este tehnoredactat unitar, respectă normele ortotipografice și utilizează corect semnele, simbolurile și caracterele specifice limbii de redactare.
	
2
	

	Total
	8
	-

Criteriul IX: Corectitudinea lingvistică și accesibilitatea limbajului
	Descriptori:
	Pondere
	Prag minim de trecere

	IX.1 Informația transmisă prin text este corectă din punct de vedere stilistic și ortografic.
	3
	

	IX.2 Manualul respectă normele de exprimare academică/de referință în vederea formării competențelor de comunicare pentru dezvoltarea limbajului de specialitate în contexte creative.
	3
	

	IX.3 Proiectul de manual utilizează terminologia specifică disciplinei în mod corect, consecvent și adecvat nivelului de vârstă.
	5
	

	Total
	11
	8

Data 
Semnătura 

[bookmark: _Hlk235916189]Anexa nr. 3
la Regulamentul cu privire la selectarea și achiziția manualelor școlare


Elemente obligatorii pentru pagina a II-a (verso al paginii de titlu)

Pagina a II-a va conține următoarele înscrieri:

Pentru manualele de la învățământul primar și gimnazial: 
„Acest manual este proprietate publică, editat din bugetul de stat, sursele financiare ale Ministerului Educației și Cercetării/Fondului special pentru manuale și transmis cu titlu gratuit.”;

Pentru manualele de la învățămîntul liceal: 
„Acest manual este proprietate publică, editat din sursele financiare ale Fondului special pentru manuale.”;

Pentru toate:
„Manualul școlar a fost elaborat în conformitate cu prevederile Curriculumului Național la disciplină, aprobat prin ordinul ministrului educației și cercetării nr. ____ din _____. 
Manualul a fost aprobat prin ordinul ministrului educației și cercetării nr. ____ din ____ ca urmare a evaluării calității metodico-științifice.” 

____________________
(Denumirea instituției de învățământ)

EVIDENȚA UTILIZĂRII MANUALULUI:
	Anul de folosire
	Numele, prenumele elevului
	Anul de studii
	Aspectul manualului

	
	
	
	La primire
	La returnare

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


· Dirigintele clasei verifică dacă numele, prenumele elevului sunt scrise corect.
· Elevii nu vor face nici un fel de însemnări în manual.
· Aspectul manualului (la primire și la returnare) se va aprecia de către diriginte cu unul dintre următoarele calificative: nou, bun, satisfăcător, nesatisfăcător.

Caseta tehnică întocmită în conformitate cu prevederile art. 17 din Legea nr. 939/2000 cu privire la activitatea editorială

